**ZMLUVA O DIELO**

**Na základe §22 zákona 124/2006 Z.z. bezpečnostnotechnická služba,**

### Ods. 3 § 11 zákona 314/2001 Z.z. Odborná spôsobilosť na úseku ochrany pred požiarmi a

### Na základe vyhlášky č. 121/2001 Z.z. o požiarnej prevencii.

**Uzavretá v zmysle ustav. § 536 a nasledujúcich § Obchodného zákonníka medzi zmluvnými stranami;**

Jakub Slemenský, Nová Ves 3178/105, 962 12 Detva

Bankové spojenie: SLSP číslo účtu: *SK21 0900 0000 0051 5799 1503*

*IČO: 52 412 768 DIČ: 108 08 361 96*

*Firma: Obec Stožok, zastúpená: Bc. Darina Petrincová, starostka obce*

*Sídlo firmy: Stožok č. 47, 962 12 Detva.*

*Bankové spojenie: SK62 0900 0000 0000 71644348.*

*Kontaktná zodpovedná osoba za BOZP, OPP vo firme: Bc. Darina Petrincová*

*e-mail: starostka@stozok.sk*

**PREDMET ZMLUVY**

Predmetom zmluvy je zabezpečenie bezpečnostnotechnickej služby a ochrany pred požiarmi v rozsahu činností požiarneho technika, ktoré sú upravené touto zmluvou.

**DODÁVATEĽ SA ZAVÄZUJE**

1. Vykonávať na všetkých pracoviskách pravidelné kontroly stavu BOZP, jeden krát za 6 mesiacov v administratívnych priestoroch, jeden krát za 3 mesiace v ostatných objektoch a priestoroch preventívne protipožiarne prehliadky v rozsahu tejto zmluvy bezpečnostným technikom a technikom PO v zmysle platných zákonov.
2. Kontrolovať:

* Pracoviská, stroje, zariadenia, náradie, nástroje, pracovné pomôcky, usporiadanie pracovných miest, organizáciu práce, dodržiavanie ustanovení vzťahujúcich sa na bezpečnosť práce, technických zariadení, ustanovených pracovných podmienok, platných bezpečnostných a hygienických predpisov a oboznamovanie pracovníkov s nimi.
* Stav budov, pracovného prostredia, strojov, zariadení, dopravných ciest, dopravných zariadení, používanie ochranných zariadení a OOPP, vykonávanie vstupných, periodických lekárskych prehliadok, dodržiavanie zakázaných prác ženám, matkám a mladistvým.
* Či sú poverené obsluhou technických zariadení len osoby odborne spôsobilé, preukázateľne oboznámené s požiadavkami predpisov na obsluhu technického zariadenia a zaučený.
* Či zamestnávateľ zabezpečuje, aby zaškoľovaný zamestnanci vykonávali na technických zariadeniach len takú činnosť, ktorá zodpovedá ich odborným vedomostiam vždy pod vedením určeného zamestnanca s odbornou spôsobilosťou zodpovedajúcou charakteru činnosti.
* Zabezpečenie zvlášť nebezpečných a rizikových prác.
* Či v dohode medzi zamestnávateľmi, ktorých zamestnanci plnia úlohy na spoločnom pracovisku, je určený rozsah zodpovedností na vytvorenie podmienok BOZP na tomto pracovisku.

1. S výsledkami kontrol a zistenými nedostatkami bude písomne oboznamovať zodpovedných vedúcich zamestnancov
2. Bude navrhovať možné spôsoby odstraňovania zistených závad.
3. Vykonávať v spolupráci s odberateľom

* Šetrenie, spisovanie záznamov o pracovných úrazoch, prevádzkových nehôd, havárií a porúch technických zariadení

Vykonávať poradenstvo:

* Pri priemyselných otravách a chorobách z povolania
* Pre zamestnávateľa a vedúcich zamestnancov

1. Vykonávať vstupné, periodické školenia pracovníkov, vedúcich zamestnancov a zástupcov zamestnancov z všeobecnej bezpečnosti práce.
2. Písomne alebo elektronickou poštou upozorňovať odberateľa o skončení platnosti školení zamestnancov, vedúcich zamestnancov a zástupcov zamestnancov zo všeobecnej bezpečnosti práce.
3. Zabezpečiť v spolupráci s odberateľom:

* Aby sa u zamestnávateľa viedli predpísané prevádzkové doklady, sprievodné technické dokumentácie technologických zariadení, doklady vykonaných prehliadkach a skúškach technických zariadení
* Aby sa u zamestnávateľa viedla evidencia školení z oblasti BOZP, lekárskych prehliadok, vyhradených technických zariadení (VTZ), pracovných úrazov, prevádzkových nehôd, havárií a porúch technických zariadení.

1. V spolupráci s odberateľom vypracuje a udržiava smernicu BOZP a hodnotenie nebezpečenstiev.
2. Bude spolupracovať pri kontrolách orgánmi inšpekcie práce a orgánmi dozoru podľa osobitných predpisov.
3. Technikom požiarnej ochrany zabezpečí plnenie týchto povinností:

* Určovanie miest so zvýšeným nebezpečenstvom vzniku požiaru a počtu členov protipožiarnych hliadok.
* Vypracovanie, vedenie a udržiavanie dokumentácie ochrany pred požiarmi v súlade so skutočným stavom
* Organizovanie a vyhodnocovanie cvičných požiarnych poplachov
* Vykonávanie protipožiarnych preventívnych prehliadok
* Vykonávanie pravidelného školenia o ochrane pred požiarmi a odbornej prípravy protipožiarnych hliadok
* Bude spolupracovať pri kontrolách orgánmi štátneho požiarneho dozoru.

**ODBERATEĽ SA ZAVÄZUJE**

1. Umožniť vstup do prevádzok odborným pracovníkom dodávateľa.
2. Zodpovedá za zaškolenie a školenie zamestnancov, odstraňovanie zistených závad, za dodržiavanie termínov školení, odborných prehliadok a odborných skúšok VTZ a za bezpečný a vyhovujúci technický stav technických zariadení.
3. Dodržiavať ustanovenie zákona 124/2006 Z.z. v znení neskorších predpisov, §4, 5, 8 zákona č. 314/2001 Z.z. o ochrane pred požiarmi v znení neskorších predpisov.
4. Odstraňovať nedostatky zistené pri kontrolnej činnosti.
5. Písomne alebo elektronickou poštou nahlasovať:

* Dodávateľovi nástup nových zamestnancov, ktorých prijíma do pracovného pomeru
* Nahlasovať dopredu 5 dní školenia BOZP a OPP
* Dodávateľovi začatie prác na novom pracovisku
* Povolený vstup cudzích zamestnancov na vlastné pracovisko, spôsob zabezpečenia a určenie zodpovednosti
* Pracoviská a práce kde plnia úlohy zamestnanci od viacerých zamestnávateľov, spôsob zabezpečenia a určenia zodpovedností v oblasti BOZP a PO na týchto pracoviskách
* Dodávateľovi nákup nových strojov a zariadení
* Zoznam technických zariadení a vyhradených technických zariadení
* V spolupráci s dodávateľom oznamovať registrované pracovné úrazy, prevádzkové nehody a poruchy technických zariadení, a okolnosti ich vzniku príslušnému inšpektorátu práce.

1. Viesť v spolupráci s dodávateľom:

* Predpísané prevádzkové doklady, sprievodné technické dokumentácie technických zariadení, doklady o vykonaných prehliadkach a skúškach technických zariadení
* Evidenciu školení z oblasti BOZP a PO, lekárskych prehliadkach, vyhradených technických zariadeniach, technických zariadení, pracovných úrazov, priemyselných otráv, chorôb z povolania, prevádzkových nehôd, havárií a porúch technických zariadení

1. Pravidelne merať a registrovať fyzikálnochemické škodliviny v pracovnom prostredí, napr. meranie hluku, osvetlenia, prašnosti, chemických škodlivín a pod., rizikové práce a pracoviská.
2. Telefonicky alebo elektronickou poštou nahlásiť dodávateľovi zvnik každého pracovného úrazu, choroby z povolania, prevádzkovej nehody a porúch technických zariadení.
3. Odberateľ sa zaväzuje umožniť dodávateľovi vykonanie fotodokumentácie priestorov a dokladov za účelom plnenia predmetu zmluvy.

**FINANČNÉ PODMIENKY**

Cena za vykonané služby v zmysle tejto zmluvy bola stanovená dohodou strán v štvrťročných úhradách vo výške 240 € bez DPH pri počte zamestnancov 18.

Cena za vykonané služby v zmysle tejto zmluvy sa môže meniť na základe inflácie a vývoja cien na trhu, po vzájomnej dohode oboch strán, písomnou alebo ústnou formou.

Cestovné v plnej výške sa bude fakturovať len v tom prípade ak bude nutné zabezpečiť služby výhradne len pre odberateľa, na jeho požiadanie alebo v mimoriadnych havarijných prípadoch.

Podkladom na zaplatenie bude daňový doklad vystavený dodávateľom so splatnosťou 14 dní odo dňa doručenia.

V prípade omeškania bude dodávateľ účtovať úrok z omeškania stanovený právnym predpisom.

V prípade, že omeškanie odberateľa so zaplatením dohodnutej ceny je viac ako 1 mesiac, považuje sa toto za podstatné porušenie zmluvy, ktoré ukladá zmluvný nárok dodávateľa na okamžité odstúpenie od zmluvy podľa ust. § 344 obchodného zákona. Dodávateľ v prípade odstúpenia od zmluvy, podľa predchádzajúcej vety, nezodpovedá odberateľovi za žiadne škody, ktoré mu tým môžu vzniknúť.

Akákoľvek písomná dokumentácia, ktorú dodávateľ v súvislosti s touto zmluvou vypracuje (ďalej len „Dokumentácia“) a odovzdá objednávateľovi je duševné vlastníctvo dodávateľa. Odberateľ je oprávnený túto Dokumentáciu bezodplatne užívať počas trvania tejto zmluvy. Pri ukončení platnosti tejto zmluvy do 24 mesiacov od jej podpísania z akéhokoľvek dôvodu je odberateľ oprávnený užívať Dokumentáciu bezodplatne. V prípade že objednávateľ neuhradí licenčný poplatok najneskôr do dátumu ukončenia platnosti tejto zmluvy je povinný vrátiť dodávateľovi dokumentáciu vrátane všetkých jej kópií a to v listinnej aj elektronickej forme, inak je dodávateľ oprávnený vyúčtovať odberateľovi zmluvnú pokutu za nesplnenie tejto povinnosti vo výške 500€ bez DPH.

**ZÁVEREČNÉ USTANOVENIE**

Dohodu je možno podľa potreby meniť, alebo dopĺňať po vzájomnej dohode oboch strán, písomnou formou.

Dodávateľ nezodpovedá za škodu spôsobenú vadným plnením v zmysle príslušných ustanovení Obchodného zákonníka.

V zmysle § 21 ods. 7 zákona 124/2006 Z.z o BOZP v znení neskorších predpisov „zriadením bezpečnostnotechnickej služby nie je dotknuté plnenie povinností a zodpovednosť zamestnávateľa za bezpečnosť a zdravie pri práci.“

V zmysle §6 zákona 314/2001 Z.z. o ochrane pred požiarmi v znení neskorších predpisov nie je dotknutá zodpovednosť štatutárneho orgánu, právnickej osoby alebo podnikajúcej fyzickej osoby za plnenie povinností na úseku ochrany pred požiarmi.

Zmluvné strany sa zaväzujú dodržiavať mlčanlivosť o všetkých skutočnostiach, o ktorých sa v priebehu trvania zmluvného vzťahu dozvedeli. Sprístupniť tieto informácie tretím osobám môžu len s písomným súhlasom druhej zmluvnej strany, resp. len v prípade keď to ustanovujú právne predpisy SR.

Zmluva sa uzatvára na dobu neurčitú, zrušenie zmluvy musí byť vykonané písomne ktoroukoľvek stranou bez určenia dôvodu s výpovednou lehotou 1 mesiac.

Zmluva nadobúda účinnosť odo dňa podpisu obidvoch strán.

Dňa:29.5.2020

.............................................. ...........................................

Odberateľ Dodávateľ